MIRROR日前已飛抵美國為美加巡迴演唱會做準備,12子都興奮在社交網貼相,其中呂爵安(Edan)表示在飛機上「冇乜點瞓過」,並分享戴住眼鏡敷面膜的照片,寫道:「深髮man爆鬍鬚面膜安is back,今朝喺飛機都冇咩點瞓過,希望而家瞓得著可以tune個靚時差,Goodnight﹗」Edan到埗後立即補眠,未知是否唔夠休息,今早他就鬧出笑話,誤將洗面奶當牙膏用,他表示:「我啱啱用錯咗洗面奶刷牙。」其後更搞笑謂:「到依家成個口都仲係洗面奶味」一眾網民都紛紛留言表示:「想問洗面奶係咩味?」、「啲牙有冇白到」、「成件事好唔呂爵安」、「最佳代言人」。
而Anson Lo亦有貼出多張踩台板的照片及短片,他寫道:「在香港的我通常晚上才出post ,現在於三藩市有時差之下,為了你們我就現在post啦~ #病好了就是興奮」而其中一條片見Anson Lo在廁所對鏡自拍曬舞技,在跳得興奮之際,Anson Lo 發現正在進食的Jeremy 出沒,Jeremy亦加入即興齊齊起舞,不過跳兩跳, Jeremy就去咗洗手,場面搞笑。一眾鏡粉都紛紛留言祝12子在當地時間4月5日的三藩市站good show。